Odense Adresse-Contoirs Efterretninger, 1848-02-05
udlandet. Jtalien. Det første af de af Kongen af Neapel, udstædte Dekreter udvider Virksomheden af den i 1824. indførte Consulta" (en Art Stænderforsamling) for Neapel og Sicilien, dog uden at give den besluttende Medvirkning og tilstaaer Kommunerne større Raadighed i Pengesager samt fuldstændig Valgfrihed med Hensyn til Kommuneraadernes Valg; det andet Dekret erkjender Neapels og Siciliens gjensidige Uafhængighed i Justitsvæsenet samt lover en Adskillelse af begge Landes Civilforvaltning saaledes, at paa Sicilien skulle kun Sicilianere og i Neapel kun Neapolitanere fungere i Forvaltningen; det tredie anordner Udnævnelsen af overordentlige Raadgivere blandt Staden Neapels Forvaltning, naar Kongen befinder sig der, og blandt Palermos, naar han residerer paa den anden Side Strædet: det fjerde udnævner blandt andet et særskilt siciliansk Ministerium; det femte handler og Pressefriheden; et sjette Dekret af nyere Datum indleder en Amnesti. Jfølge "Augsb. Allg. Zeit." ere disse Dekreter Resultatet af Greven af Aquilas Samtale med sin Broder, Kongen. Jnsurgenternes Betingelser vare: Konstitutionen af 1812, Borgergarder, Pressefrihed, fuldkommen Adskillelse fra Neapel i administrativ Henseende, en Vicekonge af Kongehuset, Municipalforfatning. Andre Efterretninger, som det nævnte Blad har fra Neapel, ere tildeels modsigende, saaledes berettes under 16 Jan., at Kampen i Palermo havde været heftig og at Mange vare faldne paa begge Sider, under 17de, at de fra Neapel afsendte Tropper havde forenet sig med PalermosGarnison og at Opstanden var saagodtsom undertrykket; Folket havde ikke erobret noget Fort og Man hørte kun Skydning udenfor Byen, idet Kavalleriet forfulgte de flygtende Bønder; Tropperne havde besat alle Punkter, af Vigtighed, men kamperede udenfor Byen; Munition og Proviant var afsendt fra Neapel; under 18de bekræftes Efterretningen og de kgl. Troppers Fremgang, men under 18de om Aftenen efter Greven af Aquilas Tilbagekomst til Neapel hedder det igjen, at Tilstanden i Palermo var meget betænkelig, at Folket var Mester i Staden og at Tropperne, 9000 Mand, bestandig vare leirede udenfor Byen under aaben Himmel og maatte forsynes med Proviant fra Neapel. - "AugsAllg. Zeit." beretter fra Rom, at en Koureer har bragt Lord Minto den Efterretning, at de fra Neapel afsendte Tropper vel ikke vare landede i Palermos Havn, men dog i nogen Afstand fra Staden; da det Dampskib, der havde befordret disse Depescher fra Kommandanten over de i Palermos Havn liggende engelske Krigskibe til Neapel, forlod Palermo den 17de, beredte Man sig til Kampen, fra Søsiden skulde der kastes Bomber ind i Staden; Avisefterrerningerne fortjente kun halv Tiltro, da de fremstillede Alt med for stærke Farver. J Rom skulle nu selv erfarne Statsmænd tænke paa en østerrigsk Jntervention og Lord Minto skal have yttret, at han ikke forudsaae betydelige Vanskeligheder for Østerrigerne ved at passere Havet, hvorimod Paven paa det Bestemteste skulde have erklæret, at han ikke vilde tillade fremmede Troppers Gjennemmarsch igjennem sine Stater. Et genuesisk Blad beretter fra Neapel, at der skulde afsendes nye Tropper til Sicilien, da Palermitanerne havde afslaaet General Sancheos Underkastelsesforslag.